CELEX: 32012R0226
Language: mt
Date: 2012-03-15 00:00:00
Title: Regolament ta’ Implimentazzjoni tal-Kummissjoni (UE) Nru 226/2012 tal- 15 ta’ Marzu 2012 li jemenda r-Regolament (KE) Nru 1730/2006 fir-rigward tal-kondizzjonijiet tal-użu tal-aċidu benżojku (detentur tal-awtorizzazzjoni Emerald Kalama Chemical BV)  Test b’relevanza għaż-ŻEE

16.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 77/6
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 226/2012
   tal-15 ta’ Marzu 2012
   li jemenda r-Regolament (KE) Nru 1730/2006 fir-rigward tal-kondizzjonijiet tal-użu tal-aċidu benżojku (detentur tal-awtorizzazzjoni Emerald Kalama Chemical BV)
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 13(3) tiegħu,
   Billi:
   
               (1)
            
            
               Il-preparazzjoni tal-aċidu benżojku, li tappartjeni għall-kategorija ta’ addittivi tal-“addittivi żootekniċi”, kienet awtorizzata għal għaxar snin bħala addittiv tal-għalf għall-użu fil-ħnienes miftuma bir-Regolament tal-Kummissjoni (KE) Nru 1730/2006 (2) u għall-użu fil-ħnieżer għat-tismin bir-Regolament (KE) Nru 1138/2007 (3).
            
         
               (2)
            
            
               F’konformità mal-Artikolu 13(3) tar-Regolament (KE) Nru 1831/2003, id-detentur tal-awtorizzazzjoni ppropona li jibdel it-termini tal-awtorizzazzjoni tal-preparazzjoni aċidu benżojku bħala addittiv tal-għalf tal-ħnienes miftuma biex iħassar il-kondizzjoni li tirrigwarda l-inklużjoni ta’ dik il-preparazzjoni fl-għalf kompost permezz ta’ pretaħlita u jimmodifika l-kondizzjonijiet li jirrigwardaw l-għalf kumplimentari. L-applikazzjoni ntbagħtet flimkien mad-dejta ta' appoġġ rilevanti. Il-Kummissjoni bagħtet din l-applikazzjoni lill-Awtorità Ewropea dwar is-Sigurtà fl-Ikel (“l-Awtorità”).
            
         
               (3)
            
            
               L-Awtorità kkonkludiet fl-opinjoni tagħha fis-6 ta’ Settembru 2011 (4) li ma hemmx raġuni għala għandha tibqa’ r-restrizzjoni tal-inklużjoni tal-preparazzjoni aċidu benżojku fl-għalf kompost permezz ta’ pretaħlitiet. Hija kkunsidrat ir-restrizzjonijiet dwar l-użu tal-addittiv fl-għalf kumplimentari stabbiliti bir-Regolament (KE) Nru 1138/2007 bħala suffiċjenti u applikabbli għall-ħnienes miftuma.
            
         
               (4)
            
            
               Il-kundizzjonijiet stipulati fl-Artikolu 5 tar-Regolament (KE) Nru 1831/2003 kienu sodisfatti.
            
         
               (5)
            
            
               Għaldaqstant, ir-Regolament (KE) Nru 1730/2006 għandu jiġi emendat skont dan.
            
         
               (6)
            
            
               Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Anness għar-Regolament (KE) Nru 1730/2006 huwa mibdul bit-test tal-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ Marzu 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 325, 24.11.2006, p. 9.
   
      (3)  ĠU L 256, 2.10.2007, p. 8.
   
      (4)  EFSA Journal 2011; 9(9):2358.
   
      ANNESS
      
         
            “ANNESS
            
                        Numru ta' identifikazzjoni tal-addittiv
                     
                     
                        Isem id-detentur tal-awtorizzazzjoni
                     
                     
                        L-addittiv
                     
                     
                        Il-kompożizzjoni, il-formula kimika, id-deskrizzjoni, il-metodu analitiku
                     
                     
                        L-ispeċi jew il-kategorija tal-annimal
                     
                     
                        L-età massima
                     
                     
                        Il-kontenut minimu
                     
                     
                        Il-kontenut massimu
                     
                     
                        Dispożizzjonijet oħra
                     
                     
                        Tmiem il-perjodu ta' awtorizzazzjoni
                     
                  
                        mg/kg tal-għalf komplet b'kontenut niedi ta' 12 %
                     
                  
                        
                           Il-kategorija tal-addittivi żootekniċi. Grupp funzjonali: addittivi żootekniċi oħra (titjib fil-parametri tar-rendiment: żieda fil-piż jew proporzjon taż-żieda fl-għalf)
                        
                     
                  
                        4d210
                     
                     
                        Emerald Kalama Chemical BV
                     
                     
                        Aċidu benżojku
                     
                     
                        
                                     
                                 
                                 
                                    
                                       Kompożizzjoni tal-addittiv
                                    
                                    Aċidu Benzojku (≥99,9 %)
                                 
                              
                                     
                                 
                                 
                                    
                                       Karatterizzazzjoni tas-sustanza attiva
                                    
                                    Aċidu benzikarboksiliku, aċidu fenilkarboksiliku, aċidu, C7H6O2
                                    
                                    numru CAS 65-85-0
                                    Livell massimu f':
                                    
                                                 
                                             
                                             
                                                Aċidu ftaliku: ≤ 100 mg/kg
                                             
                                          
                                                 
                                             
                                             
                                                Bifenil: ≤ 100 mg/kg
                                             
                                          
                              
                                     
                                 
                                 
                                    
                                       Metodu analitiku
                                        (1)
                                    
                                    Kwantifikazzjoni tal-aċidu benzojku fl-addittiv tal-għalf: titrazzjoni bl-idrossidu tas-sodju (European Pharmacopeia monograph 0066)
                                    Kwantifikazzjoni tal-aċidu benzojku fil-pretaħlita u l-għalf: Kromatografija tal-likwidu tal-fażi maqluba bil-metodu tad-detezzjoni UV (RP-HPLC/UV) ibbażat fuq ISO9231:2008.
                                 
                              
                     
                        Ħnienes
                        (miftuma)
                     
                     
                        —
                     
                     
                        —
                     
                     
                        5 000 
                     
                     
                        
                                    1.
                                 
                                 
                                    It-taħlita ta’ sorsi differenti tal-aċidu benżojku ma għandhiex taqbeż il-livell massimu permess fl-għalf sħiħ ta’ 5 000  mg/kg għall-għalf sħiħ.
                                 
                              
                                    2.
                                 
                                 
                                    Doża minima rakkomandata: 5 000  mg/kg tal-għalf komplet
                                 
                              
                                    3.
                                 
                                 
                                    Għalf kumplimentari li fih aċidu benzojku ma jistax jiġi mitmugħ direttament lill-ħnienes miftuma, jekk ma jitħallatx sew ma’ materjali tal-għaf ieħor tar-razzjon ta’ kuljum.
                                 
                              
                                    4.
                                 
                                 
                                    Għall-ħnienes li nfatmu sakemm jilħqu l-25 kg.
                                 
                              
                                    5.
                                 
                                 
                                    Għal finijiet ta’ sikurezza: huwa rakkomandat li tintuża protezzjoni għall-imnifsejn u par ingwanti waqt l-immaniġġjar.
                                 
                              
                     
                        14.12.2016
                     
                  
      
      
         (1)  Id-dettalji dwar il-metodi analitiċi huma disponibbli fuq is-sit ta' hawn taħt tal-Laboratorju ta' Referenza: http://irmm.jrc.ec.europa.eu/EURLs/EURL_feed_additives/Pages/index.aspx”.